
**1. Poiščite frazeme v pesmi M. Kravosa *Beseda ni konj*.**



**2. Razložite frazeme:**

|  |  |
| --- | --- |
| po robu se postaviti |  |
| delati preglavice |  |
| imeti na pik |  |
| delati z glavo |  |
| riniti z glavo skozi |  |
| povzpeti se čez glavo |  |
| zadeti žebelj na glavo |  |

**3. Razložite naslednje frazeme:**

|  |  |
| --- | --- |
| Ima zavezane oči. |  |
| Gledala sta se iz oči v oči. |  |
| Rad je metal oči po dekletih. |  |
| Izpraskala mu bom oči! |  |
| Ne spusti je izpred oči. |  |
| Stalno je imel nesrečo pred očmi. |  |

**4. Kaj je poosebljeno v pesmi T. Pavčka Pesem o zvezdah?**

**Pesem o zvezdah**

Vsak človek je zase svet,  
čuden, svetal in lep  
kot zvezda na nebu ...  
  
Vsak tiho zori,  
počasi in z leti,  
a kamor že greš, vse poti  
je treba na novo začeti.  
  
Tako živimo ljudje.  
Vsak zase krmari k pogrebu.  
Svetloba samo  
nas druži kot zvezde na nebu.  
  
A včasih so daleč poti,  
da roka v roko ne seže,  
a včasih preblizu so si,  
da z nohti lahko  
srce kdo doseže ...  
  
Od tega menda  
človek umre,  
od tega z neba  
se zvezda ospe.

**5. Dokončajte primere:**

|  |  |  |
| --- | --- | --- |
| Krade kot | Smeje se kot | Ponavlja kot |
| Zvita je kot | Požrešen si kot | Počasen je kot |
| Gleda kot | Piše kot | Gara kot |

**6. Razložite naslednje primere.**

|  |  |
| --- | --- |
| Dežuje kot iz škafa. |  |
| Prišel je kot strela z jasnega. |  |
| Obnaša se kot slon. |  |
| Siten si kot muha. |  |
| Reven je kot cerkvena miš. |  |

**7. Izberite lastnim imenom z leve znane samostalniške pridevke.**

|  |  |
| --- | --- |
| Ljubljana | zelena |
| Praga | večen |
| Ribničan | bela |
| Rim | zlata |
| Sava | vesel |
| Soča | deroča |

**8. Podčrtajte fraze, ki izražajo prenesen pomen.**

rokav pri obleki – rokav reke,

človekova glava – zeljnata glava,

živalski hrbet – hrbet knjige,

šivankino uho – človekovo uho,

pravljični motiv – pravljično popotovanje,

jezik v čevlju – človeški jezik – slovenski jezik.

**9. Zapišite, za katero vrsto tropov gre:**

|  |  |
| --- | --- |
| suh ko poper |  |
| tema kot v rogu |  |
| sinje morje |  |
| zlato sonce |  |
| zeleno zlato |  |
| lepota nas obišče |  |
| naj me strela udari |  |
| beseda ni konj |  |
| strupeni jeziki |  |
| trate se smejejo |  |

**10. Poiščite trope v povedih iz vsakdanjega življenja. Poimenujte jih.**

|  |  |
| --- | --- |
| Megla je objela vas. |  |
| Petelin je zapel navsezgodaj. |  |
| Sonce se je prismejalo na plano. |  |
| Revščina trka na naša vrata. |  |
| Govoriš kot strgan dohtar. |  |
| Veter ti je razmršil lase. |  |
| Boječ si kot zajec. |  |
| Dež trka na okno. |  |
| Lačen sem kot volk. |  |

**11. Poiščite metonimije; ugotovite, kaj je s čim zamenjano.**

|  |  |
| --- | --- |
| Sosed Jernej je pogorel. |  |
| To je gostoljubna hiša. |  |
| Vse mesto je prišlo. |  |
| Železo se mu je zadrlo v prsi. |  |
| Trta je dala veliko vina. |  |
| Lenega čaka strgan rokav. |  |
| Odšel je z dolgim nosom. |  |
| Prebiram Jančarja. |  |

**12. Izrazite naslednje misli z metonimijami.**

|  |  |
| --- | --- |
| Najrajši ima Prešernove pesmi. |  |
| Novi učiteljici so govorili vsi učenci. |  |
| Popili so vse vino (iz steklenice). |  |
| Drama W. Shakespearja Hamlet mi je bila všeč. |  |
| Jan posluša Verdijevo glasbo. |  |